גלים פראיים

גלים פראיים (באנגלית: Wild Waves) הוא סרט הנפשה קצר אמריקאי של מיקי מאוס משנת 1929.<ref name="movies"></ref> זהו הסרט הקצר ה-15 בסדרת סרטי "מיקי מאוס" וה-12 והאחרון שהופק באותה השנה.<ref></ref>

== עלילה ==
מיקי מאוס הוא מציל בחוף הים, היושב על כיסא החוף שלו ומנגן בבנג'ו כדי לשעשע קהל מעריץ של ברווזים, שקנאים ואריות ים. מיני מאוס, שרה את השיר העממי הסקוטי "My Bonnie Lies over the Ocean" , מחליפה לבגד רחצה, והולכת לקצה החוף. גל ענק מתנפץ על החוף וגורר אותה אל תוך הים.

מיני זועקת לעזרה, ומיקי ממהר להצילה, שוחה דרך הגלים כדי לאתר אותה. הוא מחזיר אותה חזרה לחוף ובעלי החיים/הקהל מריעים לו. כשמיני חוזרת להכרה, היא נשברת ומתחילה לבכות, מבולבלת ומפוחדת מהחוויה. מיקי מנסה לנחם אותה ונותן לה לקנח את אפה במטפחת שלו. כשהיא נרגעה קצת, מיקי אומר למיני להסתכל עליו בעודו שר ורוקד לצלילי "The Sailor’s Hornpipe" , ובעלי החיים מצטרפים גם, מה שמוביל לרצף ארוך של פינגווינים ואריות ים רוקדים בזמן שמיקי מנגן בנבל מאולתר את "Rocked in the Cradle of the Deep", ומשתמש במקלות כדי לדפוק על שלל פריטים. ניבתן בעל קול עמוק מצטרף גם כן לביצוע סולו. מיקי מסיים עם שירת סקאט תוך ריקוד סטפס וכולם, כולל מיני, מריעים לו.

בסוף ההופעה, מיני, עכשיו מרוצה ושמחה, קוראת בחיבה למיקי: "הגיבור שלי!" והוא עונה: "אוי זה שום דבר!" תוך שהוא מזיז את רגלו בביישנות. מיני מנשקת אותו כאות הוקרה פעם אחר פעם על הלחי עד שמיקי עוצר אותה ומנשק אותה על השפתיים פעמיים וזוג העכברים מחבקים אחד את השני.

== הפקה ==
"גלים פראיים" הוא הסרט הקצר הראשון של מיקי מאוס בבימויו של ברט גילט, אשר יביים יותר מ-30 סרטים קצרים של מיקי במהלך השנים הבאות. בנוסף סרט זה היה האחרון שהולחן על ידי קרל סטאלינג עבור אולפני וולט דיסני; לאחר מכן סטאלינג הצטרף לאב אייוורקס בסטודיו החדש שלו.<ref name="movies" />

בראיון בשנת 1971 למגזין Funnyworld, סטאלינג אמר שהוא דיבב את מיקי בסרט הזה, כמו גם את הניבתן המזמר.<ref name="Wild Waves 1"></ref><ref name="Wild Waves 2"></ref> קול השירה של מיקי שונה, וכנראה מבוצע על ידי וולט דיסני או עובד באולפן שזהותו לא ידועה.<ref name="ultimate"></ref> את קולה של מיני ביצעה אישה שעבדה במחלקת הדיו וצבע, מרג'ורי נורטון (לימים מרג'ורי רלסטון).

חלק מהבדיחות של המציל בסרט מוחזרו מסרט קצר קודם של אוסוולד הארנב, "הכל רטוב", משנת 1927.<ref name="ultimate" />

קטעי הניבתן המזמר מוחזרו מאוחר יותר בסרט הקצר של "סימפוניות טיפשיות", "תעלולים ארקטיים", משנת 1930. וקטעי אריות הים המרקדים מוחזרו בסרט הקצר של מיקי מאוס, משנת 1931, "הניצול".<ref name="movies" />

זה היה הסרט הקצר האחרון שהשתמש בכותרת הפתיח המקורי, כאשר מיקי במכנסי פסים קצרים מסתכל על מיני.<ref name="movies" /> מהדורות חדשות יותר של סרט זה משתמשות בכותרת הפתיח החדש עם הפנים של מיקי, ומיד אחריו הכותרת של הסרט.
פתיח הסרט

== ביקורת ==
ב-5 בינואר 1930, עיתון חדשות הקולנוע "The Film Daily" פרסם: "מיקי מאוס נמצא במיטבו כמציל בסרט מצויר זה של וולט דיסני, שמצחיק בנוסף על ידי התעלולים של כלבי ים המזמרים, פינגווינים המרקדים, אריות ים בבריטון ועוד יצירות מדהימות של הממלכה המצוירת המרגשת. בפועל מעולה".<ref></ref>

ב-11 בינואר 1930, כתב העת "Motion Picture News" פרסם: "מצחיק ומשעשע. מיקי מאוס מגלם את תפקיד המציל בסרט המצויר החכם הזה של וולט דיסני. יש הרבה צחוקים כשהוא יוצא להציל את העלמה היפה, כאשר הוא מיטלטל הרבה על ידי הגלים הפראיים".<ref></ref>

גם מגזין וראייטי, ב-22 בינואר 1930, ציין שאמנם שהסרט אינו מגיע לרמת קודמיו, הוא עדיין קומי ומעורר צחוק.<ref></ref>

== קישורים חיצוניים ==

== הערות שוליים ==

קטגוריה:סרטים קצרים של דיסני
קטגוריה:מיקי מאוס
קטגוריה:סרטי שחור-לבן אמריקאיים
קטגוריה:סרטי אנימציה של סרטי קולומביה
קטגוריה:דיסני: סרטי הנפשה
קטגוריה:סרטים באנגלית